Source: https://www.erto.fi/tyotaistelu
Timestamp: 2018-03-23 12:30:15+00:00
Document Index: 18947558

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Tyotaistelu > ERTO
Yksityisen sosiaalipalvelualan työtaistelutoimet
Lue alta toimintaohjeet!
Tyotaistelu
Seuraavat työtaistelutoimet on peruttu osapuolten hyväksyttyä valtakunnansovittelijan sovintoesityksen.
Yksityisen varhaiskasvatuksen lakko 7.-8.3.2018 ja yksityisen sosiaalipalvelualan lakkoaalto 12.3.-21.3.2018 ja 26.3.-28.3.2018
Alta löydät:
Tietoa yksityisen varhaiskasvatuksen lakosta Yksityisen sosiaalipalvelualan sopimusalalla 7.-8.3.2018 »
Varhaiskasvatusalan lakkomateriaalit »
Tietoa lakkoaallosta Yksityisen sosiaalipalvelualan sopimusalalla 12.3.-21.3.2018 »
Yleistä tietoa työehtosopimusneuvotteluista ja niiden tavoitteista sekä työtaistelutoimista »
Usein kysytyt kysymykset - kysymyksiä ja vastauksia lakkoon liittyen »
Lakon seuraava kolmas vaihe 26.3.-28.3. »
Jos et löydä haluamaasi tietoa sivuiltamme, voit soittaa päivystyspuhelimeemme p. 045 7881 4556 ma-pe klo 9-15. Voit myös lähettää viestin sähköpostiosoitteeseen Tämä sähköpostiosoite on suojattu spamboteilta. Tarvitset JavaScript-tuen nähdäksesi sen.
Neuvottelutiedotteet löydät täältä »
TSN ry:n toimeenpanema yksityisen varhaiskasvatuksen lakko Yksityisen sosiaalipalvelualan sopimusalalla 7.-8.3.2018
Milloin lakko alkaa ja päättyy?
Lakko alkaa keskiviikkona 7.3 klo 06.00 ja päättyy torstaina 8.3. klo 23.59.
Ketä lakko koskee?
Lakko koskee seuraavien konsernien/yritysten varhaiskasvatuksen toimipisteissä tehtävää työtä, joka kuuluu Yksityisen sosiaalipalvelualan työehtosopimuksen piiriin:
Edellä mainittujen konsernien/yritysten varhaiskasvatuksen toimipisteessä työskentelevien ERTOn, SuPerin ja Tehyn jäsenten, joihin sovelletaan Yksityisen sosiaalipalvelualan työehtosopimusta, on osallistuttava lakkoon.
Lakkoon osallistuvat myös JHL:n, Jyty:n sekä Talentian jäsenet.
Lakkomateriaalit
Lakkotiimin perustaminen »
Lakkovahtitunnus »
Tulostettava flyer » (käännä lyhyen reunan ympäri tulostettaessa)
TSN ry:n toimeenpanema lakkoaalto Yksityisen sosiaalipalvelualan sopimusalalla 12.3.-21.3.2018
Lakkoaalto toteutetaan vaiheittain seuraavasti ja se koskee mainitun konsernin/yrityksen kaikkia työyksiköitä ja niitä tehtäviä, joissa noudatetaan yksityisen sosiaalipalvelualan työehtosopimusta:
12.3. klo 15.00 - 14.3. klo 05.59 Attendo ja Mehiläinen
14.3. klo 15.00 - 16.3. klo 05.59 Esperi ja Pihlajalinna
19.3. klo 15.00 - 21.3. klo 05.59 Vetrea Terveys, Helsingin Diakonissalaitoksen Hoiva, Helsingin Diakonissalaitoksen säätiö, VTKL-Palvelut ja Invalidiliiton Asumispalvelut
Lakon ulkopuolelle rajataan hengityshalvauspotilaiden hoito.
Edellä mainittujen konsernien/yritysten kaikissa työyksiköissä työskentelevien Erton, SuPerin ja Tehyn jäsenten, joihin sovelletaan Yksityisen sosiaalipalvelualan työehtosopimusta, on osallistuttava lakkoon.
Lakon seuraava kolmas vaihe 26.3.-28.3. koskee:
Pihlajalinnan
Vetrea Terveyden
Helsingin Diakonissalaitoksen Hoivan
Helsingin Diakonissalaitoksen säätiön
VTKL-Palvelujen ja
Invalidiliiton Asumispalvelujen
kaikkia työyksiköitä ja tehtäviä, joissa noudatetaan yksityisen sosiaalipalvelualan työehtosopimusta. Lakkoon menevät kaikki edellä mainitut yhtä aikaa.
Lakko alkaa 26.3.2018 klo 15.00 ja päättyy 28.3.2018 klo 05.59.
Listan lakon piirissä olevista yrityksistä löydät täältä »
Yleistä tietoa työehtosopimusneuvotteluista ja niiden tavoitteista sekä työtaistelutoimista
Lakko on työtaistelumuoto, jonka aikana työntekijä on kokonaan poissa työpaikalta. Työntekijä ei mene lakon aikana töihin eikä työnantaja maksa palkkaa. Työntekijän työsuhde pysyy lakosta huolimatta voimassa ja jatkuu täysin ennallaan. Työntekijöiden lakko-oikeus pohjautuu perustuslakiin ja Suomea sitoviin kansainvälisiin ihmisoikeussopimuksiin.
Miksi TSN ry on päättänyt lakkoon ryhtymisestä?
Yksityisen sosiaalipalvelualan työehtosopimusneuvottelut ovet keskeytyneet.
Työnantajaliitto eli Hyvinvointialan Liitto ry keskeytti torstaina 15.2 neuvottelut. Hyvinvointialan liitto tarjosi ns. yleisen linjan mukaista palkkaratkaisua ja tekstiheikennyksiä.
ERTOn, SuPerin ja Tehyn tärkeimmät neuvottelutavoitteet ovat olleet:
palkkaohjelma, jolla korjataan palkkaero verrattuna KVTES:n
ns. nollasopimusten käytön rajaaminen
Luottamusmiesten ja työsuojeluvaltuutettujen toimintaedellytysten parantaminen
Neuvottelut ovat olleet erittäin hankalat eikä tärkeimmissä tavoitteissa ole edetty. Työnantajaliitto eli Hyvinvointialan liitto vastusti erityisesti palkkaohjelmaa. Hyvinvointialan liitto on sitoutunut Elinkeinoelämän keskusliiton hyväksymään palkankorotuslinjaan eli ns. yleisen linjaan.
Neuvotteluja vauhdittaakseen TSN ry on jättänyt lakkovaroituksen, joka koskee alla lueteltujen konsernien/yritysten varhaiskasvatuksen toimipisteissä tehtävää työtä, joka kuuluu Yksityisen sosiaalipalvelualan työehtosopimuksen piiriin.
Kyseessä on laillinen työtaistelutoimenpide. Työnantaja ei voi rangaista työntekijää, joka osallistuu järjestön toimeenpanemaan lakkoon.
Miten palaan töihin lakon päätyttyä?
Lakon päättymisen jälkeen töihin palataan ennalta laaditun työvuoroluettelon mukaisesti. Jos lakko päättyy aiemmin kuin oli ilmoitettu, TSN ry ja jäsenliitot tiedottavat jäsenistöä lakon päättymisestä.
Jatkuuko ylityö- ja vuoronvaihtokielto lakkoilmoituksesta/lakosta huolimatta?
Ylityö- ja vuoronvaihtokielto jatkuu toistaiseksi normaalisti. ERTOn, SuPerin ja Tehyn jäsenet eivät sovi ylityön tekemisestä eivätkä työvuorojen vaihtamisesta.
Lakkoavustusta haetaan lakkopäivän jälkeen. Lakkoavustushakemuksen löydät täältä »
Usein kysyttyjä kysymyksiä ja vastauksia lakosta
Olen ERTOn, SuPerin tai Tehyn jäsen. Onko minun osallistuttava lakkoon?
En kuulu liittoon ja työpaikalleni annettiin lakkovaroitus. Mitä teen?
Olen koeajalla. Onko minun osallistuttava lakkoon?
Olen osa-aikainen työntekijä, ja työvuoroni käyvät etukäteen ilmi työvuoroluettelosta. Miten haen lakkoavustusta?
Olen työssä koulutussopimuksella palkattomasti. Tuleeko minun osallistua lakkoon?
Olen oppisopimusopiskelija ja minulla on työsuhde lakonalaiseen työpaikkaan. Tuleeko minun osallistua lakkoon?
Voiko työnantaja purkaa oppisopimussopimuksen, jos osallistun työtaisteluun?
Olen opiskelijajäsen. Voinko tehdä palkallisen työvuoron (keikkavuoron) lakonalaisessa työpaikassa lakon aikana?
Mikä on työpaikkakohtainen lakkotiimi?
Miten lakkotiimi valitaan?
Mitä lakkotiimi tekee?
Mikä on luottamusmiehen rooli työtaistelutilanteessa?
Työsuojeluvaltuutetun rooli työtaistelutilanteessa?
Pysyykö työsuhde lakon aikana voimassa?
Lakko ja sairausloma?
Lakko ja perhevapaa?
Lakko ja palkaton vapaa?
Lakko ja opintovapaa?
Työttömyyteni tai lomautukseni alkoi ennen lakon alkamista. Vaikuttaako lakko työttömyyspäivärahani maksamiseen?
Olen työtön. Onko minulla velvollisuus vastaanottaa lakonalaista työtä?
Voiko työnantaja päättää työsuhteeni lakkoon osallistumisen takia tai kohdella minua tästä syystä syrjivästi?
Voiko työnantaja muuttaa työvuoroluetteloani lakon vuoksi?
Työnantaja painostaa minua luopumaan lakosta ja/tai eroamaan liitosta. Miten toimin?
Työnantaja perui jo vahvistetun vuosilomani, koska osallistun lakkoon? Mitä teen?
Ehdin jo vastata työnantajalle, etten osallistu lakkoon - haluan kuitenkin osallistua. Voinko vielä osallistua lakkoon?
Mistä tiedän, koskeeko lakko työpaikkaani?
Lakko loppuu työpaikkani osalta 14.3 klo 05.59. Minulla on yövuoro ja se loppuu klo 07.05. Pitääkö minun mennä 06.00-07.05 ajaksi töihin?
Kyllä. Järjestön tekemä lakkopäätös on jäseniä sitova.
Kaikki lakonalaista työtä tekevät työntekijät ovat rikkureita.
Rikkureita ovat myös muut kuin ERTOn, SuPerin tai Tehyn jäsenet (toisten liittojen jäsenet, järjestäytymättömät työntekijät), jotka tekevät lakonalaista työtä, sillä lakonalaista työtä ei saa tehdä.
TSN ry:n ja liittojen hallinnot päättävät rikkuruuden seurauksista ERTOn, SuPerin ja Tehyn jäsenten osalta.
Sinun kannattaa ehdottomasti liittyä jäseneksi. Vain liiton jäsenet ovat oikeutettuja liiton palveluihin mahdollisen lakon aikana ja lakkoavustus maksetaan vain jäsenille. Liity jäseneksi täältä »
Lakko koskee myös koeajalla olevia työntekijöitä. Työnantaja ei saa tehdä koeaikapurkua siitä syystä, että työntekijä osallistuu lakkoon. Koeajalla oleva työntekijä voi halutessaan olla omaan liittoonsa yhteydessä ja pyytää lupaa jäädä lakon ulkopuolelle.
Työntekijän ei tarvitse ilmoittaa lakosta työnantajalle. Työntekijällä on oikeus osallistua lakkoon ammattijärjestönsä päätöksen mukaisesti. Työntekijän ei tarvitse vastata työnantajan kysymykseen lakkoon osallistumisesta tai järjestäytymisestä. Työnantajalla ei ole lakiin perustuvaa oikeutta saada tietoa työntekijältä.
Työriitojen sovittelusta annetun lain mukaan edellytetään, että lakosta tai sen laajentamisesta tulee kirjallisesti ilmoittaa viimeistään kahta viikkoa etukäteen valtakunnansovittelijan toimistoon sekä vastapuolelle. Tämän ilmoituksen tarvittaville tahoille toimittaa TSN ry.
Lakkoavustushakemus toimii lakkoon ilmoittautumisena (kts. lakkoavustusta koskeva kysymys). Erillistä ilmoitusta lakkoon osallistumisesta ei omaan liittoon tarvitse toimittaa.
Osa-aikainen työntekijä, jonka työvuorot on merkitty työvuorolistaan, hakee lakkoavustusta vain työvuoroluetteloon merkityiksi työpäiviksi sattuvilta lakkopäiviltä, sillä vain jos lakkopäivä osuu osa-aikaisen työpäivälle, pidätetään palkka.
Lakkoavustusta maksetaan vain liittoon kuuluville työntekijöille, jotka ovat hakeneet lakkoavustusta oman liiton ohjeistuksen mukaisesti. Lakkoavustuksen maksamisen edellytyksenä on lisäksi se, että jäsenmaksut on maksettu ajantasaisesti. Lakkoavustuksen hakemisesta saat tarkempaa ohjeistusta myöhemmin.
SuPer, Tehy ja ERTO maksavat kukin lakkoon ilmoittautuneille jäsenilleen 50 euron suuruisen lakkoavustuksen lakkopäivää kohden. Verotonta osuutta lakkoavustuksesta on 16 euroa. Ylimenevästä osuudesta menee veroa 30 %:ia.
Koulutussopimuksella työpaikalla opiskelevat opiskelijat, jotka eivät ole työsuhteessa, eivät ole lakko-organisaation määräysvallassa. Heidän osaltaan ei siis voida päättää, ovatko he lakon piirissä vai sen ulkopuolella.
Opiskelijaa ei voida laskea mitoitukseen eikä käyttää työvoimana. Opiskelijalla tulee aina olla nimetty ohjaaja. Jos nimetty ohjaaja on lakossa, niin työnantaja ja oppilaitos sopivat keskenään, miten asia ratkaistaan. Ohjaamme opiskelijaa olemaan yhteydessä ensisijaisesti omaan oppilaitokseensa.
Oppisopimusopiskelijana olet työsuhteessa ja lakko koskee myös sinua.
Laillinen työtaistelu ei ole laillinen peruste purkaa oppisopimusopiskelijan työsuhdetta, vaikka opiskeleminen ei olisikaan lakon aikana mahdollista.
Monet opiskelijat tekevät opiskelun ohella usein keikkatöitä. Mikäli opiskelijajäsen tekee palkallisen keikkatyövuoron lakon piiriin kuuluvalla työpaikalla lakon aikana, on hän rikkuri. Paikallisjohtojen tulee ohjeistaa keikkatyötä tekeviä opiskelijajäseniä siitä, että nämä eivät saa tehdä lakonalaista työtä.
Jos olet ennen lakon alkamista sopinut työvuorosta lakonalaisena päivänä, voit hakea omasta liitostasi lakkoavustusta tälle päivälle (kts. lakkoavustusta koskeva kysymys).
Lakon onnistumiseksi tarvitsemme työpaikoille lakkotiimin hoitamaan mm. lakkovartioinnin.
Lakkotiimi on kaikkien lakkoon osallistuvien ammattiliittojen yhteinen porukka (kaikki Erton, SuPerin, Tehyn, JHL:n, Talentian, Jytyn, Pardian ja STHL:n jäsenet).
Tiimin perustamiseksi tulee järjestää työpaikkakokous, jossa valitaan tarvittava määrä – mieluiten vähintään yksi jäsen, jokaisesta liitosta. Jos työpaikallanne on luottamusmies, kuuluu hän lakkotiimiin. Liittojen yhteyshenkilöiksi lupautuneiden henkilöitä olisi myös hyvä kuulua lakkotiimiin.
Pienillä työpaikoilla, joissa lakkoon osallistuvia työntekijöitä on vain vähän, ei aina ole mahdollista muodostaa edes lakkotiimiä. Näissä työpaikoissa työntekijät eivät mene lakon aikana töihin ja noudattavat liiton antamia lakko-ohjeita, jotka löytyvät liiton sivuilta.
Työpaikkakokous voidaan järjestää työnantajan tiloissa, jos asiasta sovitaan työnantajan kanssa etukäteen (työehtosopimus 28 §). Työpaikkakokous tulee, kuitenkin järjestää työajan ulkopuolella.
Lakkotiimin tehtävänä on:
tiedottaa jo ennalta työtaistelusta, sen tarkoituksesta ja tavoitteista sekä lakkorajoista:
palvelujen käyttäjille (esim. ilmoitus ulko-oveen)
työpaikan työntekijöille
ulkopuolisille tahoille
järjestää lakkovartiointi
seurata liittojen tiedotusta
pitää yhteyttä omaan ammattiliittoon
pitää tarvittaessa yhteyttä työnantajan edustajaan
Mikä on lakkovartioinnin tarkoitus?
Lakkovartioinnin tarkoituksena on:
estää rikkuruus
tiedottaa asiakkaille, työpaikan muille työntekijöille ja yleisölle työtaistelun tarkoituksesta sekä lakon rajoista ja järjestön tavoitteista
merkitä muistiin ja raportoida paikallisjohdolle rikkurit
Lakkovartioinnilla varmistetaan, että liittojen päättämä työtaistelu onnistuu ja että lakonalaista työtä ei tehdä.
Lakkovahdin päätehtävänä on kehottaa kaikkia lakonalaiseen työhön pyrkiviä poistumaan työpaikalta sekä kertoa lakon tavoitteista ulkopuolisille, jos nämä ovat kiinnostuneita työtaistelun syistä. Lakkovahti kirjaa ylös työpaikalle menevät työntekijät ja työtehtävät, joita he ovat menossa tekemään sekä työssäoloajan. Nämä tiedot välitetään lakon järjestövalmiusryhmälle. Lakkovahti jakaa järjestöjen tekemää yhteistä tiedotetta. Lakkovahti seuraa työnantajan toimia tarpeen vaatiessa. Mikäli työnantaja painostaa työntekijöitä, tulee nämä asiat kirjata mahdollisimman tarkasti ylös, sekä ilmoittaa tästä järjestövalmiusryhmälle. Katso tarkemmat ohjeet lakkovahdeille: (linkki työtaistelun organisoimista koskevaan ohjeeseen)
Kyllä voit. Lakkovahteja olisi suotavaa olla jokaisella työpaikalla. Voit ilmoittaa halukkuutesi osallistumisesta lakkovartiointiin työpaikkakokouksessa. Vahtivuorot järjestetään etukäteen ja vuorojen pituudet sovitaan työpaikan työaikojen ja olosuhteiden mukaan. Lakkovahdeilla on aina mukanaan TSN ry:n tai oman liiton tunnus. Voit tulostaa lakkovahtitunnuksen tämän linkin takaa: (tähän linkki lakkovahtitunnukseen).
Luottamusmies osallistuu lakkoon samalla tavalla kuin kaikki muut jäsenet. Luottamusmiehen valitseminen lakon paikallisjohtoon ei kuitenkaan ole suositeltavaa, sillä hänen velvollisuutensa on valvoa työrauhaa työehtosopimuksen voimassa ollessa.
Työsuojeluvaltuutettu osallistuu lakkoon samalla tavalla kuin kaikki muut jäsenet. Lakon aikana työsuojeluvaltuutettu ei hoida valtuutetun tehtäviään eikä anna toimenkuvaansa kuuluvia palveluja henkilökunnalle. Työsuojeluvaltuutetun valitsemasta lakon paikallisjohtoon ei suositella.
Työsuhde pysyy lakon aikana voimassa ja jatkuu täysin ennallaan. Lakon piiriin kuuluvalla työntekijällä ei kuitenkaan ole lakon aikana työntekovelvollisuutta eikä työnantajalla ole lakkolaiseen nähden työnjohto-oikeutta.
Lakon ajalta ei makseta palkkaa. Työntekijällä ei ole lakkopäiviltä oikeutta myöskään työnantajan kustantamiin luontoisetuihin, kuten lounasetuun. Erääntyneet työsuhteesta johtuvat palkkasaatavat maksetaan kuitenkin lakonkin aikana normaaleina palkanmaksupäivinä.
Lakon alkaminen ei keskeytä jo aloitettua vuosilomaa vaan se jatkuu normaalisti lakosta huolimatta. Työnantajan on maksettava lomapalkka ja lomaraha normaalisti.
Jos lakko alkaa ennen vahvistettua vuosilomaa, on työntekijä lakossa ja loma peruuntuu, ellei työnantajan ja työntekijän kesken muuta sovita. Kun lakon kestäessä alkavaksi suunniteltu vuosiloma peruuntuu, työnantaja on velvollinen antamaan peruuntuneen vuosiloman myöhemmin. Jos lakko päättyisi ennen kuin vahvistettu vuosiloma päättyisi, työntekijä jää suoraan lakosta vuosilomalle.
Jos lakko ja ennalta ilmoitettu loma alkaisi samana päivänä, työntekijä on vuosilomalla, sillä vuosiloma alkaa kello 00.00 ja lakko vasta tämän jälkeen (eli silloin kun työvuoro alkaisi).
Lakkoaika ei ole työssäolon veroista aikaa vuosiloman ansainnassa.
Jos sairauslomasi alkaa ennen lakon alkamista, on sinulle maksettava työehtosopimuksen sairausajan palkkamääräysten mukaisesti sairausajan palkkaa myös lakon ajalta. Ilmoita työnantajalle heti työnantajan ohjeistamalla tavalla sairauspoissaolostasi ja toimita viipymättä työnantajan pyytämä lääkärintodistus työnantajalle, vaikka liittyisitkin lakkoon sairausajan päättyessä.
Jos sairastut vasta ryhdyttyäsi lakkoon, sinulle ei oikeuskäytännön mukaan tarvitse maksaa sairausajan palkkaa lakkopäiviltä. Mikäli olet lakon päättyessä edelleen työkyvytön, olet oikeutettu sairausajan palkkaan työehtosopimuksen määräysten mukaisesti tästä eteenpäin.
Lakon piiriin kuuluvalla äitiys-, isyys-, tai vanhempainvapaalla olevalla on lakon aikana oikeus työehtosopimuksen mukaiseen vanhempainvapaan ajalta maksettavaan palkkaan, jos vapaa on alkanut ennen lakkoa ja jatkuu lakon aikana.
Palkattomasta vapaasta sopinut työntekijä jää sovitun mukaisesti palkattomalle vapaalle lakosta huolimatta. Palkattomalla vapaalla oleva ei ole oikeutettu lakkoavustukseen ja jos kyse on palkattomasta vapaasta, ei hänelle makseta palkkaakaan.
Työntekijälle ennen lakkoa myönnettyä palkatonta vapaata ei voi peruuttaa lakon takia.
Opintovapaaoikeus on lakisääteinen oikeus eikä lakko ole laillinen syy sen epäämiseen tai opintovapaahakemuksen käsittelyn viivyttämiseen.
Myönnettyä opintovapaata ei voi lakon vuoksi peruuttaa.
Työttömällä ei ole velvollisuutta ottaa vastaan lakonalaista työtä. Mikäli TE-toimisto tarjoaa tällaista työtä, työntekijä voi päivärahaoikeuttaan menettämättä kieltäytyä tarjotusta työstä. Työntekijän on tässä yhteydessä hyvä ilmoittaa työvoimatoimistoon, että kyseinen työ on lakonalaista työtä. Mikäli olet epävarma onko kyse lakonalaisesta työstä, ohjaamme olemaan ennen kieltäytymistä yhteydessä omaan liittoon ja selvittämään asian.
Lakon piiriin kuuluvasta työstä kieltäytymisestä ei tule seurata karenssia. Mikäli TE-toimisto antaisi kieltäytymisestä karenssin, voi siihen hakea muutosta työttömyysturvalain 12 luvun mukaisesti työttömyysturvan muutoksenhakulautakunnalta ja vakuutusoikeudelta.
Lakko on laillinen työtaistelutoimenpide ja siihen on jokaisella laillinen oikeus osallistua. Työntekijän osallistuminen lailliseen työtaisteluun ei oikeuta työnantajaa purkamaan tai irtisanomaan työsuhdetta eikä päättämään koeajalla olevan työntekijän työsuhdetta koeaikaan vedoten.
Työnantaja ei saa myöskään syrjiä lakkoon osallistuvaa työntekijää esim. kun päätetään työtunneista, työajoista, palkankorotuksista ym. asioista.
Mikäli työnantaja uhkaa päättää työsuhteen lakkoon osallistumisen takia tai kohtelee lakkoon osallistuvaa työntekijää syrjivästi lakkoon osallistumisesta johtuen, tulee tästä ilmoittaa heti omaan liittoon.
Työvuoroluettelo on saatettava kirjallisesti työntekijöiden tietoon viimeistään viikkoa ennen työvuoroluetteloon merkityn ajanjakson alkamista. Tämän jälkeen sitä saa muuttaa SOSTES:in mukaan sovittaessa tai työn teettämisedellytyksissä tapahtuvan ennalta-arvaamattoman muutoksen takia.
Yleensä tarve työvuoroluettelon muuttamiseen voi tulla kyseeseen lähinnä sairausepidemiatilanteessa, joissa syntyy työvoimavajetta. Työnantajan tulee aina varautua sairauspoissaoloihin eivätkä yksittäiset sairauspoissaolot voi oikeuttaa muuttamaan työvuorolistaa.
Ennalta ilmoitettu lakko ei voi itsessään olla peruste muuttaa työvuoroluetteloa yksipuolisesti.
Työntekijöitä ei saa yrittää painostaa luopumaan lakosta ja eroamaan liitosta. Räikeimmillään painostamisessa voi olla kyse rikoksesta (RL 47 luku 3 §). Tällaisissa tapauksissa tulee aina ottaa yhteyttä omaan liittoon.
Työsuhteisen työntekijän vahvistettua vuosiloman ajankohtaa ei voi muuttaa. Ilmoita työnantajallesi, ettei vahvistettua vuosilomaa voida yksipuolisesti perua tai siirtää toiseen ajankohtaan. Mikäli työnantaja yksipuolisesti muuttaa jo vahvistetun vuosiloman ajankohtaa, voi työnantaja joutua vahingonkorvausvastuuseen tästä työntekijälle aiheutuvasta vahingosta. Ota tarvittaessa yhteys oman työpaikkasi luottamusmieheen tai omaan liittoon. Myös vuosilomalakia valvovaan Aluehallintovirastoon voi olla yhteydessä.
Epäselvissä asioissa, voit aina kääntyä oman liittosi puoleen.
Oikeutesi osallistua lakkoon säilyy, vaikka olisit vastannut työnantajallesi toisin. Käytännössä voit vastata mitä tahansa, niin tästä huolimatta oikeutesi lakkoon säilyy.
Sinun kannattaa ehdottomasti liittyä jäseneksi. Vain liiton jäsenet ovat oikeutettuja liiton palveluihin mahdollisen lakon aikana ja lakkoavustus maksetaan vain jäsenille. Liity jäseneksi!
Voit tarkistaa asian työsopimuksestasi ja palkkakuitistasi. Älä katso työpisteen nimeä, vaan yrityksen nimeä, joka työsopimuksesta ja palkkakuitista löytyy. Jos tämä yritys löytyy listauksesta ja sinun työsuhteessasi noudatetaan SOSTES:iä, kuulut lakon piiriin.
Lakko alkaa ja päättyy ilmoitettuna aikana. Näin ollen sinun on mentävä työvuorolistan mukaiseen vuoroon heti kun lakko päättyy.
Lakon piirissä olevat yritykset:
Työnseisaus alkaa maanantaina 12.3.2018 kello 15.00 ja päättyy keskiviikkona 14.3.2018 klo 05:59 liitteessä 1 mainituissa konserneissa/yrityksissä/yritysryhmissä/yhteisöissä ja niiden kaikissa toimipisteissä.
Attendo 247 Oy
Attendo Askelkodit Oy
Attendo Give Oy Hoivakoti
Attendo Hoitokoti Apilaniitty Oy
Attendo Hoivapalvelut Oy
Attendo Ikihyvä Oy
Attendo Imatran Palvelukoti Oy
Attendo Kellokas Oy
Attendo Kruunankulma Oy
Attendo Kuntoutumiskoti Harjula Oy
Attendo Kuntoutumiskoti Malttia Oy
Attendo Lilla Ro Oy
Attendo Mi-Care Oy
Attendo Mikkelin Palvelukoti Oy
Attendo Orimattila Oy
Attendo Oy terapia. Ylivieska
Attendo Palvelukoti Auringonrusko Oy
Attendo Palvelukoti Rauha Oy
Attendo Palvelukoti Väisänen Oy
Attendo Raahen Palvelukoti Oy
Attendo Saarentiekoti Oy
Attendo Savolan Aurorakoti Oy
Attendo Sisä-Savon Palvelukoti Oy
Attendo Tapiokoti Oy
Hoivakoti Auringonnousu Oy
Hoivakoti Atzalea Oy
Hämeen Tukikoti Oy
Itä-Uudenmaan Palvelukoti Oy
Kormel Oy
Lappeenrannan Palvelukoti Oy
Lastensuojelulaitos Eemeli Oy
Mainio Care Oy
Mehiläinen Arwola Oy
Mehiläinen Raija Oy
Palmukoti Oy
Työnseisaus alkaa keskiviikkona 14.3.2018 kello 15.00 ja päättyy perjantaina 16.3.2018 klo 05:59 liitteessä 2 mainituissa konserneissa/yrityksissä/yritysryhmissä/yhteisöissä ja niiden kaikissa toimipisteissä.
Esperi-konserni
Arnisat Hoivapalvelut Oy
Etelä-Savon Mielenterveys Oy
Helmen Hoitajat Oy
Hoi'Le Oy
Hoitokoti Gröndal Oy
Hoitokoti Niittykukka Oy
Hoitokoti Peiponpesä Oy
Hoivakoti Aamurusko Oy
Hoivakoti Raijamaija Oy
Hopiatuuli Kurikka Oy
Lapin Hoivataito Oy
Kauhajoen Hoiva ja Huolenpito Oy
Keski-Suomen Hoivataito Oy
KIEHIMÄ YHTIÖT OY
Kivipuiston Palvelukoti Oy
Sosiaali- ja Terveyspalvelut Merimajakka Oy
MielenRuokaa Oy
Mielihyvä Hoiva Oy
Narikka Erja-Birgit Oy
Olivia-Yhtiöt Oy
Palvelukeskus Kotipesä Oy
Palvelukoti Ilola Oy
Palvelukoti Rantakartano Oy
Palvelukoti Rede-Riikka Oy
PS Linnunpesä Oy
Pöytyän Hoiva Oy
Rehabia Perniö Oy
Ryhmäkoti Kestintupa Oy
Saarnikoti Oy
SiniVida Oy
Suneva Oy
Suomenselän Palvelukoti Oy
Vanhan Kutomon Hoivakoti Pumpuli Oy
Vakkuri & Aalto Oy
Viiankoti Oy
Visapolun Asumispalvelut Oy
Yhteiselo Oy
Ystäväntien Palvelukoti Oy
Hoivakoti Nestori Oy
Ikipihlaja Kuusama Oy
Ikipihlaja Matinkartano Oy
Ikipihlaja Oiva Oy
Ikipihlaja Sofianhovi Oy
Pihlajalinna Erityisasumispalvelut Oy
Työnseisaus alkaa maanantaina 19.3.2018 kello 15.00 ja päättyy keskiviikkona 21.3.2018 klo 05:59 liitteessä 3 mainituissa konserneissa/yrityksissä/yritysryhmissä/yhteisöissä ja niiden kaikissa toimipisteissä.
Vetrea-konserni
Kuopion Tammenkoti Oy
Sunnen Koti Oy